Slovenská technická univerzita

**FAKULTA INFORMATIKY A INFORMAČNÝCH TECHNOLÓGIÍ**

Študijný program: Počítačové systémy a siete

**Tímový projekt 1**

**Prostredie pre návrh digitálnych systémov**

Posudok prototypu tímu č.5 vypracovaný tímom č.3

**Členovia tímu č.2:** Bc. Michal Kebis, Bc. Tomáš Halagan, Bc. Ivan Bešina, Bc. Štefan Kováč, Bc. Peter Bôžik

**Pedagogický vedúci tímového projektu:** Ing. Peter Pištek

**Ročník, typ štúdia:** 1., inžinierske štúdium

**Akademický rok:** 2011/2012

# Úvod

Tento dokument predstavuje posudok prototypu tímu číslo 5, prezentovaný 19.12.2012, študijného programu PKSS v akademickom roku 2011/2012 s témou Vizualizácia modelov digitálnych systémov. Dokument sa skladá z posudku prezentácie prototypu a zhodnotenia samotného prototypu. V dokumente sú vyzdvihnuté pozitívne stránky prototypu a prezentácie, ale je poukázané aj na niektoré nedostatky.

# Funkčná stránka prototypu

Po otvorení aplikácie vidieť hlavné okno obsahujúce textovú časť, zobrazovaciu časť a hlavné menu. Do textovej časti je možné pomocou hlavného menu vložiť súbory s typu VHDL, Verilog. Hlavné menu obsahuje možnosť vkladania aj súboru typu SystemC, avšak funkcionalita tejto možnosti ešte nie je pridaná, avšak je možné vytvárať súbory všetkých týchto typov a následne ich ukladať. Zatiaľ chýbajú funkcie číslovania riadkov a zvýrazňovania syntaxe, avšak veľkou výhodou je implementovaná kontrola syntaxe, čo zjednodušuje používateľovi následnú prácu so súborom. Následne je možné prekonvertovať text (Pri Verilog a VHDL) na XML súbor a tento vizualizovať usporiadaním modulov do mriežky. V hlavnom menu pomocou funkcie Simulation je následne možné simulovať správanie a štruktúru pomocou externého programu GTKWave. Celková funkcionalita programu je vzhľadom na to, že sa jedná o prototyp dostatočná, je pridaných viacero prvkov, s ktorými sa dá pracovať.

# Vizuálna stránka prototypu

Z vizuálnej stránky vytvorený prototyp pôsobí dojmom jednoduchého programu, v ktorom sa ľahko orientuje a tým je prístupný bežnému používateľovi. Hlavné okno neobsahuje veľa prvkov, v hlavnom menu sa jednoducho orientuje. Výhodou je zobrazovanie textu a vizualizovaného modelu v jednom okne, čo sprehľadňuje prácu v programe.